Diari Oficial de la Generalitat Valenciana


Sumari del DOGV 7730, del 29-02-2016 (2016/1342)

RESOLUCIÓ de 17 de febrer de 2016, del sotssecretari, per la qual s'insta la publicació de la modificació de l'acord d'encàrrec de gestió entre la Conselleria d'Educació, Investigació, Cultura i Esport i la Conselleria d'Habitatge, Obres Públiques i Vertebració del Territori, per a la construcció de centres docents públics.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7730

Data del DOGV
:   29-02-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1342


Data del document
:   17-02-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 17 de febrer de 2016, del sotssecretari, per la qual s'insta la publicació de la modificació de l'acord d'encàrrec de gestió entre la Conselleria d'Educació, Investigació, Cultura i Esport i la Conselleria d'Habitatge, Obres Públiques i Vertebració del Territori, per a la construcció de centres docents públics. [2016/1342]  
Subscrit l'acord de modificació de l'encàrrec de gestió, de 6 de maig de 2014, per a la construcció de centres docents públics, entre la Conselleria d'Educació, Investigació, Cultura i Esport i la Conselleria d'Habitatge, Obres Públiques i Vertebració del Territori, i en compliment del que disposa l'article 15.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a la publicació del corresponent acord, que figura com a annex d'aquesta resolució.  
  
  
València, 17 de febrer de 2016. El sotssecretari: Josep Joan Vidal Borrás.  
  
  
ANNEX  
Acord entre la Conselleria d'Educació, Investigació, Cultura i Esport i la Conselleria d'Habitatge, Obres Públiques i Vertebració del Territori, pel qual es modifica l'encàrrec de gestió de 6 de maig de 2014, per a la construcció de centres docents públics.  
  
València, 11 de febrer de 2016  
  
REUNITS  
D'una part, Vicent Marzà Ibáñez, conseller d'Educació, Investigació, Cultura i Esport, en virtut del que disposa el Decret 8/2015, de 29 de juny, del president de la Generalitat, pel qual es nomenen vicepresidenta, consellers, secretària i portaveu del Consell.  
I d'altra part, M. José Salvador Rubert, consellera d'Habitatge, Obres Públiques i Vertebració del Territori, en virtut del que disposa el Decret 8/2015, de 29 de juny, del president de la Generalitat, pel qual es nomenen vicepresidenta, consellers, secretària i portaveu del Consell.  
  
  
EXPOSEN  
I. Que, de conformitat amb el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, la secretària autonòmica d'Educació i Investigació, sota la superior direcció de la persona titular de la Conselleria, assumeix la planificació, programació i gestió de les infraestructures educatives.  
II. Que, en virtut del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, aquest departament assumeix les competències en matèria d'habitatge, projectes urbans, obres públiques, vertebració del territori, paisatge, transports, ports, costes i aeroports.  
III. Que és objectiu prioritari de la Conselleria d'Educació, Investigació, Cultura i Esport continuar amb l'esforç inversor en l'execució de les obres i infraestructures educatives de la xarxa de centres docents no universitaris públics previstes en la programació d'obres, en la qual es preveu una sèrie d'actuacions de diversa índole: inversions en construcció i ampliació de nous centres, reposició de centres, rehabilitació...  
  
IV. Que, mitjançant un acord de data 6 de maig de 2014, entre les conselleries d'Educació, Cultura i Esport i d'Infraestructures, Territori i Medi Ambient, es va encarregar a aquesta última la realització de les activitats de caràcter material, tècnic o de serveis necessaris per a la construcció, reposició o ampliació dels centres docents públics que s'indiquen a continuació:  
  
MUNICIPI CENTRE PERFIL  
ALMÀSSERA CEIP CARRAIXET 9EI+18EP  
BENIARBEIG CEIP BENICADIM 3EI+6EP  
BORRIANA CEIP CARDENAL TARANCÓN 6EI+12EP  
IBI CEE SANCHIS BANÚS 8 Unitats  
MONTSERRAT CEIP EVARISTO CALATAYUD 9EI+18EP  
ORIHUELA CEIP PLATGES ORIHUELA 6EI+12EP  
PAIPORTA CEIP ROSA SERRANO 3EI+6EP  
VALÈNCIA CEIP 103 9EI+18EP  
SUECA CEIP SUECA-EL PERELLÓ 3EI+6EP  
LA VALL D'UIXÓ IES HONORI GARCIA 24ESO+8BATX  
ALMASSORA CEIP REGINA VIOLANT 9EI+18EP  
LA VILA JOIOSA CEIP GASPAROT 6EI+12EP  
NÁQUERA CEIP EMILI LLUCH 6EI+12EP+4 AULES  
VINARÒS CEIP JAUME I 6EI+12EP  
  
  
V. Que la Conselleria d'Educació, Investigació, Cultura i Esport, per les circumstàncies posades de manifest en aquell acord, va considerar oportú encarregar la realització dels treballs esmentats a la Conselleria d'Infraestructures, Territori i Medi Ambient, i el balanç de la gestió efectuada per l'actual Conselleria d'Habitatge, Obres Públiques i Vertebració del Territori, quant a la situació de les obres i dels expedients de contractació tramitats, respecte dels 14 centres encomanats, és el següent: 4 centres amb les obres en execució, 7 centres amb previsió d'inici de les obres durant el primer trimestre de 2016, i 3 centres pendents de l'inici de la licitació de les obres corresponents.  
  
VI. Que la Conselleria d'Educació, Investigació, Cultura i Esport té previst escometre una planificació global d'inversions amb caràcter plurianual en què incardinar la totalitat dels projectes en marxa i els previstos per als pròxims anys, segons les necessitats derivades de la planificació educativa, i per a la implementació de les quals s'han previst els mitjans personals i tècnics necessaris que permetran abordar totes les actuacions referides.  
VII. D'acord amb les consideracions anteriors, i tenint en compte que les tasques encarregades podran ser assumides per Conselleria d'Educació, Investigació, Cultura i Esport, així com seguint raons d'eficàcia en la gestió unificada de les actuacions de construcció d'infraestructures educatives, per mitjà d'aquest acord ambdós conselleries formalitzen la voluntat de modificar l'encàrrec subscrit amb data 6 de maig de 2014, a fi que la Conselleria d'Educació, Investigació, Cultura i Esport puga continuar les actuacions dels 10 centres les obres dels quals no han sigut iniciades, encara que queden encarregades algunes tasques o activitats respecte d'aquelles, fins a la finalització completa dels projectes; igualment, que la Conselleria d'Habitatge, Obres Públiques i Vertebració del Territori continue l'execució de totes aquelles obres que presenten un estat d'execució pròxim a la finalització, o continue realitzant determinades activitats respecte d'alguns projectes, perquè es considere més operatiu, per raons d'eficàcia, que es mantinguen encarregades fins a la finalització dels projectes corresponents.  
  
VIII. Que l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, estableix que la realització d'activitats de caràcter material, tècnic o de serveis de la competència dels òrgans administratius poden ser encarregades a altres òrgans de la mateixa administració, per raons d'eficàcia o quan no posseïsquen els mitjans tècnics idonis per a exercir-los.  
Per tot això, de conformitat amb l'esmentat article 15.3 de la Llei 30/1992 i a fi de modificar l'acord subscrit el 6 de maig de 2014, les parts  
  
  
ACORDEN  
  
Primer  
Modificar l'objecte de l'encàrrec subscrit amb data 6 de maig de 2014, en els termes que figuren en els apartats següents.  
  
Segon  
Deixar sense efecte l'encàrrec efectuat amb relació a les actuacions i projectes que es detallen a continuació, excepte la direcció d'obra, que serà exercida per un funcionari de la Conselleria d'Habitatge, Obres Públiques i Vertebració del Territori, així com totes aquelles altres activitats que siguen necessàries o que estiguen associades a la facultat esmentada, incloent-hi totes les relacionades amb la contractació i execució del servei de suport a la direcció d'obra, i la coordinació de seguretat i salut, que continuaran encarregades fins a la finalització total de les obres corresponents, incloent-hi la recepció i la certificació finals d'aquestes.  
  
BENIARBEIG CEIP BENICADIM 3EI+6EP  
ALMÀSSERA CEIP CARRAIXET 9EI+18EP  
ORIHUELA CEIP PLATGES ORIHUELA 6EI+12EP  
BORRIANA CEIP CARDENAL TARANCÓN 6EI+12EP  
IBI CEE SANCHIS BANÚS 8 Unitats  
NÁQUERA CEIP EMILI LLUCH 6EI+12EP+4 AULES  
  
  
Tercer  
Deixar sense efecte l'encàrrec efectuat amb relació a l'actuació que es detalla a continuació, excepte totes aquelles activitats/actuacions relacionades amb la tramitació de l'expedient de contractació de les obres, que continuaran encarregades fins a la firma del contracte corresponent.  
  
  
ALMASSORA CEIP REGINA VIOLANT 9EI+18EP  
  
  
Quart  
Deixar sense efecte l'encàrrec efectuat amb relació a les actuacions i els projectes que es detallen a continuació, excepte les activitats corresponents a la supervisió del projecte tècnic de construcció corresponent al CEIP 103 de València, i, si és el cas, la supervisió de les seues modificacions, així com totes aquelles altres activitats que siguen necessàries o inherents a aquesta facultat.  
  
VALÈNCIA CEIP 103 9EI+18EP  
LA VILA JOIOSA CEIP GASPAROT 6EI+12EP  
VINARÒS CEIP JAUME I 6EI+12EP  
  
  
Cinqué. Vigència  
Aquest acord produirà efectes a partir de l'endemà de la publicació en el Diari Oficial de la Comunitat Valenciana i fins a la seua revocació expressa o terminació, per la finalització de les actuacions encarregades, llevat que es produïsquen circumstàncies que facen impossible o innecessari executar-lo, cas en què quedarà sense efecte.  
  
  
Sisé. Publicitat  
Aquest acord es publicarà en el Diari Oficial de la Comunitat Valenciana, de conformitat amb el que disposa l'article 15.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
El conseller d'Educació, Investigació, Cultura i Esport: Vicent Marzà Ibáñez  
La consellera d'Habitatge, Obres Públiques i Vertebració del Territori: M. José Salvador Rubert.